ᱛᱩᱯᱷᱟᱱᱜᱚᱧᱡᱽ

ᱚᱛᱱᱚᱜ
ᱨᱟᱭᱰᱟᱠ ᱜᱟᱰᱟ ᱫᱚ ᱱᱤᱭᱟᱹ ᱛᱚᱯᱷᱟᱱᱜᱚᱧᱡᱽ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱥᱟᱢᱟᱝ ᱱᱟᱠᱷᱟ ᱛᱮ ᱟᱛᱳᱱ ᱠᱟᱱᱟ| ᱛᱩᱯᱷᱟᱱᱜᱚᱧᱡᱽ ᱫᱚ ᱠᱩᱪ ᱵᱤᱦᱟᱨ ᱦᱚᱱᱚᱛ ᱨᱮᱭᱟᱜ ᱢᱤᱫᱴᱮᱱ ᱢᱚᱦᱩᱠᱢᱟ ᱥᱮ ᱦᱩᱰᱤᱧ ᱦᱚᱱᱚᱛ ᱠᱟᱱᱟ| ᱱᱤᱭᱟᱹ ᱴᱚᱴᱷᱟ ᱫᱚ ᱟᱥᱟᱢ (ᱥᱩᱯᱩᱨ ᱵᱚᱠᱥᱤᱨ ᱦᱟᱴ) ᱯᱚᱱᱚᱛ ᱥᱤᱢᱟᱹ ᱟᱨ ᱵᱟᱝᱞᱟᱫᱮᱥ (ᱥᱩᱯᱩᱨ ᱵᱟᱞᱟᱵᱷᱩᱛ) ᱨᱮᱭᱟᱜ ᱥᱤᱢᱟᱹᱱᱟ ᱥᱟᱶ ᱡᱟᱞᱟᱫ ᱢᱮᱱᱟᱜ ᱟᱠᱟᱫᱟ|  
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱛᱚᱯᱷᱟᱱᱜᱚᱧᱡᱽ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱚᱭᱚᱜ ᱠᱟᱱᱟ ᱑᱙,᱒᱙᱓ ᱡᱚᱱᱟ| ᱩᱱᱠᱚ ᱢᱩᱫᱽ ᱨᱮ ᱦᱮᱨᱮᱞ ᱦᱚᱯᱚᱱ ᱫᱚ ᱥᱟᱭ ᱠᱟᱲᱟ ᱕᱐ᱹ᱙% ᱦᱤᱸᱥ ᱟᱨ ᱢᱟᱭᱡᱚᱣ ᱠᱚ ᱫᱚ ᱥᱟᱭ ᱠᱟᱲᱟ ᱔᱙ᱹ᱑% ᱦᱤᱸᱥ ᱠᱚ ᱛᱟᱦᱮᱸᱠᱟᱱᱟ| 

ᱛᱩᱯᱷᱟᱱᱜᱚᱧᱡᱽ ᱨᱮᱭᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱦᱚᱭᱚᱜ ᱠᱟᱱᱟ ᱙᱑ᱹ᱕% ᱦᱤᱸᱥ, ᱱᱷᱟᱛᱮ ᱞᱮᱵᱮᱞ ᱡᱟᱹᱡᱟᱹᱛᱨᱤᱭᱟᱹ ᱫᱚ ᱗᱔ᱹ᱐᱔% ᱛᱟᱦᱮᱸᱠᱟᱱᱟ| ᱩᱱᱠᱚ ᱢᱩᱫᱽ ᱨᱮ ᱦᱮᱨᱮᱞ ᱦᱚᱯᱚᱱ ᱠᱚ ᱫᱚ ᱘᱖% ᱟᱨ ᱢᱟᱭᱡᱤᱣ ᱦᱚᱯᱚᱱ ᱠᱚ ᱫᱚ ᱗᱗% ᱥᱤᱠᱷᱤᱛ ᱠᱚ ᱛᱟᱦᱮᱸᱠᱟᱱᱟ| 

ᱛᱩᱯᱷᱟᱱᱜᱚᱧᱡᱽ ᱨᱮ, ᱙% ᱦᱤᱸᱥ ᱦᱚᱲ ᱞᱮᱠᱷᱟ ᱜᱮ ᱖ ᱥᱮᱨᱢᱟ ᱞᱟᱛᱟᱨ ᱩᱢᱮᱨ ᱨᱮᱱ ᱠᱚ ᱛᱟᱦᱮᱸᱠᱟᱱᱟ| 
ᱥᱟᱜᱟᱲᱚᱢ
ᱱᱟᱜᱟᱨᱤᱭᱟᱹ ᱠᱚ ᱵᱟᱹᱲᱛᱤ ᱠᱟᱭᱛᱮ ᱵᱟᱥ ᱥᱟᱜᱟᱲᱚᱢ ᱥᱮᱣᱟ ᱨᱮ ᱜᱮ ᱵᱟᱹᱲᱛᱤ ᱴᱮᱸᱦᱟᱱᱫ ᱟᱠᱟᱱ ᱢᱮᱱᱟᱜ ᱠᱚᱣᱟ| ᱱᱚᱨᱛᱷ ᱵᱮᱝᱜᱚᱞ ᱯᱚᱱᱚᱛ ᱥᱟᱜᱟᱲᱚᱢ ᱜᱚᱯᱚᱲᱚ ᱨᱮᱭᱟᱜ ᱵᱟᱥ ᱥᱟᱜᱟᱲᱚᱢ ᱥᱮᱣᱟ ᱦᱚᱸ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱟᱠᱟᱫ ᱜᱮᱭᱟ| ᱟᱨᱦᱚᱸ ᱱᱟᱝᱜᱽᱨᱟᱦᱟ ᱤᱞᱮᱠᱴᱨᱚᱱᱤᱠ ᱨᱤᱠᱥᱟ ᱨᱮᱭᱟᱜ ᱵᱮᱵᱚᱥᱛᱟ ᱦᱚᱸ ᱢᱮᱱᱟᱜ ᱟᱠᱟᱫ ᱜᱮᱭᱟ| ᱨᱮᱹᱞᱣᱮ ᱥᱴᱮᱥᱚᱱ ᱦᱚᱸ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱫᱟᱹᱠᱷᱤᱱ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ| 
ᱥᱟ.ᱠᱷᱭᱟ.ᱛ

ᱛᱷᱚᱠ:ᱚᱛᱱᱚᱛ
ᱛᱷᱚᱠ:ᱱᱟᱝᱜᱽᱨᱟᱦᱟ